A XUNTA DESTINA 2,2 MILLÓNS PARA A DINAMIZACIÓN DOS CENTROS COMERCIAIS ABERTOS E DAS PRAZAS DE ABASTOS\n O Goberno galego incrementa un 10% as axudas dentro da estratexia de impulso e protección do comercio de proximidade\n Os apoios máximos poden chegar ata os 40.000 euros no caso dos centros comerciais abertos e ata 9.800 para as asociacións das prazas de abastos\n Entre as actuacións subvencionables atópanse a renovación de equipamentos, o desenvolvemento de campañas de dinamización ou a posta en marcha de sistemas de fidelización a través de servizos dirixidos aos clientes\nA Xunta de Galicia pon en marcha este ano unha nova convocatoria de axudas ás asociacións de comerciantes. O programa, do que se informou hoxe ao consello da Xunta, está dotado con 2,2 millóns de euros, o que supón un incremento do 10% con respecto ao exercicio anterior, permitindo a dinamización dos centros comerciais abertos e das prazas de abastos galegas e beneficiando a máis de 5.000 pequenos comercios integrados nos mesmos.\nEsta liña de axudas, que se publicará nos vindeiros días no Diario Oficial de Galicia, forma parte da estratexia comercial do Goberno galego, centrada no impulso e protección do comercio de proximidade, no que o fomento do asociacionismo comercial é un dos eixos principais.\nA convocatoria potencia dúas figuras estratéxicas do comercio de proximidade con apoios que, para os centros comerciais abertos, poden chegar ata os 40.000 euros e ir desde o 70% do investimento subvencionable ata o 80%, dependendo da densidade comercial dos concellos nos que están situados. Ademais, este ano prímase de xeito especial o fomento da súa autofinanciación, valorando aqueles centros que buscan a súa propia financiación a través da promoción do asociacionismo, a captación de socios e o abono de cotas.\nNeste caso, impúlsase a importante actividade de dinamización do pequeno comercio que realizan os centros comercias abertos así como o funcionamento das súas unidades xerenciais. Deste xeito, se poderán solicitar axudas para o desenvolvemento de sistemas de promoción de vendas directas e atracción de consumidores, sinalización comercial, proxectos de creación ou posta en funcionamento de centrais de compras e servizos, a creación de redes de comunicación e a organización de xornadas técnicas e congresos.\nNo caso das asociacións das prazas de abastos, a porcentaxe de axuda é do 70%, podendo alcanzar a subvención un máximo de 9.800 euros. Impúlsase aquí a renovación de instalacións e equipamentos, o desenvolvemento de campañas de dinamización ou a posta en marcha de sistemas de fidelización a través de servizos dirixidos aos clientes.\nTanto os centros comerciais abertos como as asociacións de prazas de abastos que soliciten a axuda deberán presentar un informe dos seus proxectos de dinamización elaborado pola Mesa Local de Comercio do seu respectivo concello. Estes organismos, que están en marcha en toda a xeografía galega trala súa creación na Lei do Comercio Interior de Galicia, son foros de participación do sector no ámbito local e serven para coordinar o traballo das asociacións coas administracións.\nA través deste programa de axudas o Goberno galego leva investidos nos últimos catros anos máis de 10 millóns de euros no impulso do comercio de proximidade, apoiando a actividade comercial como elemento dinamizador das vilas e cidades galegas. Deste xeito, os 52 centros comercias abertos de Galicia, e máis de 24 prazas de abastos, téñense beneficiado desta liña que, so no último ano, facilitoulles o desenvolvemento de máis de 300 actuacións de dinamización comercial.\nAsí mesmo, e dentro da estratexia integral de apoio aos mercados galegos que está a desenvolver a Consellería de Economía e Industria inclúense, ademais deste programa de axudas, iniciativas como as campañas “Este inverno presume de praceiro/a”, orientada á posta en valor do traballo destes profesionais, ou “A semana do teu comercio”, que pretende realizar o labor dos CCAs destacando a importancia dos comercios máis lonxevos.\nConde sinala a Lei de emprendemento como ferramenta\nO conselleiro de Economía e Industria, Francisco Conde, defende a Lei de emprendemento como unha "ferramenta clave" para "revitalizar" o comercio galego.\nConde analizou a futura normativa co presidente da Federación Galega de Comercio, José María Seijas, e outros representantes da entidade, nunha reunión que se enmarca dentro da ronda de contactos para alcanzar o máximo consenso posible no texto final da lei.\nAdemáis, o titular de Economía destacou, segundo informa a Xunta, a "vocación empregadora" da nova lei e fixo especial referencia a que o texto proxecta alcanzar a cifra de 130.000 emprendedores en catro anos, moitos deles comerciantes.\nO anteproxecto da norma, segundo explica a Xunta, inclúe a movilización de 15 millóns de euros en axudas destinadas a capital de risco e microcréditos, estes últimos de "importancia clave" para o nacemento de novas iniciativas comerciais.\nA Xunta resaltou que estará presente no apoio aos novos comerciantes "desde o primeiro momento". Segundo matiza, a lei recolle o asesoramento en todas as fases do negocio: a formación de emprendedores, a elaboración dos seus plans de negocio, o proceso de maduración das novas sociedades e a a venta internacional.\nAsí, Conde resaltou a importancia de que "ningunha boa idea debe deixar de convertirse nun proxecto viable por falta de apoio" e trasladou aos representantes da Federación Galega de Comercio o respaldo da consellería para a creación dunha nova xeración de comerciantes galegos.\nO establecemento comercial Agricentro, de Ricardo Terán SL, recibirá hoxe un diploma da Dirección xeral de Comercio.\nSerá entregado persoalmente, polo seu titular, María Sol Vázquez Abeal, nun acto que forma parte da campaña 'A semana do teu comercio: unha semana, un comercio, unha historia', que promove a Consellería de Economía e industrial. A empresa barquense é a socia máis antiga do Centro Comercial Aberto.\nFonte: La Región (Orense)\nPresume de praceira e praceiro tamén en Facebook\nEnvíanos unha fotografía onde saias coa túa praceira ou praceiro favorito imitando o cartel da campaña a cei.dxc.prazas@xunta.es autorizándonos a publicala nas redes sociais.\nColgaremos as fotos recibidas no facebook da redic (es-es.facebook.com/portaldocomerciante) e as seis que reciban máis "me gusta" gañarán cheques de compra para mercar nos nosos mercados e prazas de abastos de Galicia.\nParticipa, e presume de praceiro tamén no facebook!!!.\nSantiago acollerá este xoves a segunda edición do programa ¿Vendes en Internet? para pemes do téxtil e calzado\nGALICIA. -Santiago acollerá este xoves a segunda edición de programa ' ¿Vendes en Internet? ' para pemes do téxtil e calzado.\nSANTIAGO DE COMPOSTELA, 21 (EUROPA PRESS) Este xoves, 21 de marzo, ás 10.00 horas, no Centro Demostrador TIC de Galicia, en Santiago de Compostela, terá lugar a sesión formativa da segunda edición do programa ' ¿Vendes en Internet? ' destinado a formar as pemes do sector téxtil e de calzado en comercio electrónico.\nTrátase dunha iniciativa impulsada polo Ministerio de Industria, Enerxía e Turismo, a través da Secretaría de Estado de Telecomunicacións e para a Sociedade da Información, en colaboración coa Xunta de Galicia, co obxectivo de apoiar ás pemes e autónomos no uso do comercio electrónico como novo canle de venda.\nEstas actuacións contan coa colaboración da Dirección Xeral de Comercio Interior e a Dirección Xeral de Industria, segundo explica a organización.\nA formación, que é gratuíta, ten un enfoque sectorial e está dirixida ás empresas do sector téxtil e de calzado que queiran iniciarse na venda por Internet. No taller, de oito horas de duración, está previsto abordar os diferentes aspectos a ter en conta para o establecemento dunha tenda online, como o modelo de negocio, plan de mercadotecnia, loxística, medios de pagamento, aspectos legais e plataformas de e-commerce.\nOs interesados poden inscribirse a través do formulario online dispoñible na web www.vendeseninternet.es, que inclúe, ademais da información relativa aos talleres, contidos formativos sobre distintas temáticas do comercio electrónico, un catálogo de provedores e produtos tecnolóxicos, información sobre o sector, estudos e casos de éxito.\nVIDEOCONFERENCIA A formación tamén poderá seguirse de forma simultánea por videoconferncia dende as aulas dos centros CeMIT da Coruña, Pontedeume, Padrón, Ortigueira, Pontevedra, Lalín, Ponteareas e Celanova.\nOs autónomos e pemes que asistan a esta sesión formativa poderán optar tamén, sen custo ningún, a un servizo de asesoramento personalizado de 40 horas de duración por empresa (presencial e telemático), que se desenvolverá para un total de 100 empresas, para o lanzamento e potenciación da súa tenda virtual.\nAdicionalmente, a través do portal do programa (www.vendeseninternet.es) ou enviando un correo electrónico a asesoramiento@vendeseninternet.es, calquera empresa pode acceder ao servizo de asesoramento online, independentemente do sector ao que pertenza.\nPosta en valor dos mercados. Campaña\nA Consellería de Economía e Industria está a poner en marcha unha nova edición da campaña, Presume de praceiro/a, unha iniciativa que ten por obxectivo poner de relevo a figura profesional dos praceiros, ao tempo que se incentivan as compras e se promocionan e visibilizan os mercados e prazas de abastos como referente na compra cotiá de productos frescos e de calidade.\nA iniciativa, na que os clientes dos mercados poderán votar polo seu praceiro ou praceira favorita, chegará nos vindeiros días á práctica totalidade dos 102 mercados galegos. Entre todas as votacións recibidas celebraranse dous sorteos en cada unha das prazas, un o día 12 de abril, e outro o 3 de maio. Extraeranse tres papeletas que resultarán premiadas respectivamente con 75, 50 e 25 euros en bonos de compra para impulsar as vendas dos propios mercados.\nO mellor praceiro ou praceira de cada mercado sairá do reconto de todos os votos recibidos ao longo da campaña, e os elixidos verán recoñecida a súa profesionalidade e dedicación nunha homenaxe pública na que se reunirá aos mellores praceiros de Galicia.\nA campaña “Presume de praceiro/a” enmárcase na estratexia que desenvolve a Consellería de Economía e Industria para potenciar as prazas de abastos como pezas clave na estrutura comercial e na dinamización das vilas e cidades.\nA esta estratexia, que se centra na modernización, na revalorización e na mellora competitiva dos mercados, destináronse máis de 7,6 millóns de euros nos últimos anos, que permitiron colaborar cos concellos na renovación das instalacións ou apoiar ás asociacións das prazas de abastos para levar a cabo distintas iniciativas de dinamización ou fidelización de clientes.\nA Xunta de Galicia está a incrementar os esforzos destinados a potenciar as prazas de abastos, apostando por mercados onde se leve a cabo unha venda moderna con novos e renovados servizos, diversidade e excelencia, capaz de conservar a tradición de compra ao tempo que se dá resposta ás novas necesidades dos consumidores.\nCoa campaña “Presume de praceiro/a”, quérese recoñecer aos praceiros e praceiras, destacando a súa profesionalidade, consello e asesoramiento, e premiando tanto a clientes como a comerciantes.\nAo mesmo tempo, ponse de relevancia a importancia dos mercados e prazas de abastos como dinamizadores de comercio de proximidade e escaparates do produto galego para visitantes e turistas.\nNa anteriro edición da campaña “Presume de praceiro/a”, que a Consellería de Economía e Industria pon en marcha por terceiro ano, recolléronse un total de 1.400.000 votos. Isto supón outras tantas vendas producidas nas prazas galegas durante o mes e medio que durou a iniciativa, na que máis de 560 clientes dos mercados foron premiados cun total de 28.200 euros repartidos en bonos ou cupóns para comprar novamente nos diferentes mercados de abastos, co que tanto os clientes como os praceiros e praceiras resultaron premiadas.\nO apoio específico ás prazas de abastos enmárcase na estratexia global do apoio ao sector comercial que está a desenvolver a Xunta de Galicia. Nesta estratexia apóstase pola dinamización e modernización do comercio de proximidade, a través de diferentes eixos de actuacións como son o apoio aos concellos para a renovación das infraestruturas comerciais ou o impulso ao asociacionismo entre outros.\nNeste eido, a Consellería de Economía e Industria está a desenvolver tamén a campaña “A semana do teu comercio: unha semana, un comercio, unha historia”. Con esta iniciativa, que comezou o pasado mes de xaneiro, ponse en valor o traballo desenvolvido a prol do pequeno comercio das súas localidades polos 52 centros comerciais abertos (CCAs) existentes en Galicia, dedicándolles unha semana do ano a cada un deles.\nAdemais de recoller a historia e as liñas de actuación destas asociacións no enderezo web http://www.portaldocomerciante.blogs-pot.com.es/, cada semana recoñécese a traxectoria máis lonxeva de cada unha das entidades. Desta maneira, reálzase o bo facer dos negocios locais que souberon adaptarse aos tempos acadando a pervivencia do negocio a través da calidade e proximidade ao cliente.\nAs redeiras poñen á venda produtos artesanais\nAs redeiras de Malpica e Corme (Ponteceso) poñen á venda os seus propios traballos e outros produtos de nove talleres artesanais inscritos no rexistro de Artesanía de Galicia onde se inclúe todo tipo de oficios tradicionais. A directora xeral de Comercio, Sol Vázquez, e a delegada territorial da Xunta, Belén do Campo, visitaron onte os novos puntos de venda instalados nos portos das dúas localidades. Esta iniciativa forma parte do programa Enredadas. Cultura e oficio dás redeiras promovido pola Xunta para recuperar e poñer en valor estes traballos artesanais con cursos de formación para redeiras.\nRedeiras de Corme e Malpica estrenaron as súas tendas de moda\nAs redeiras de Corme e Malpica inauguraron onte senllos puntos de de venda, nos seus respectivos locais, dos complementos que elaboran cando non teñen o seu traballo habitual. Os deseños foron realizados por técnicos de Artesanía de Galicia e tamén se comercializan en tendas especializadas. Ao acto acudiu a delegada da Xunta, Belén do Campo, e a directora xeral de Comercio, Sol Vázquez.\nA iniciativa enmárcase dentro dun proxecto presentado ao GAC Costa dá Morte, no que interveñen tamén atadoras da Garda e Burela. Coa técnica que empregan para realizar as redes, as mulleres fan tamén bolsos, de distintos tamaños e formas; chales, fulares e mesmo bixutería.\nA comercialización realízase nas sedes que as redeiras teñen nos seus portos, onde tamén se poderán encontrar os produtos doutros novos talleres inscritos no Rexistro Xeral de Artesanía de la Xunta de Galicia. En principio, as compras só poderán realizarse en días laborais, pero en Semana Santa, cando se incrementa a presenza de visitantes á zona, abrirán os días festivos.\nOs complementos de moda, que mesmo se venden en tendas de Carballo, está pensada como unha axuda para momentos de baixa a demanda de aparellos.\nFonte: La Voz de Carballo (A Coruña)\nEstablecementos Celta recibe un recoñecemento pola súa traxectoria\nA directora xeral de Comercio visitou este negocio carballinés\nCon motivo da celebración da "Semana do teu Comercio," organizada pola Consellería de Economía e Industria, a directora xeral, Sol Mª Vázquez, acompañada do delegado da Xunta en Ourense, Rogelio Martínez, visitou onte o comercio carballiñés "Celta", ao que entregou un diploma de recoñecemento por ser o establecemento comercial máis veterano da vila.\nManuel Blanco Guerra recibiu onte da man de Sol Vázquez un diploma co que se quere recoñecer a súa longa traxectoria en O Carballiño. E é que Manuel Blanco Quintela, o seu pai, foi quen no ano 1.943 abriu un local na Praza Maior nº 1 que destinou a camisería e paquetería, e que en 1.960 trasladou a outro local da rúa Principal onde aínda permanece. Trala súa morte en 1.979, o seu fillo tomou a substitución. Este recorda que naqueles anos eran poucos os comercios, e os días de feira había moita xente, e "tivemos etapas de aglutinar todo o comercio de O Carballiño". Tiñan entón 8 empregados, máis un anexo con 8 mulleres facendo traballos en punto.\nActualmente a crise económica fai que o permanecer abertos xa sexa bastante para Blanco, quen onte pediu a Sol Vázquez máis apoio ao comercio e que o Día do Pai fose unha data festiva, por tratarse de "un día crave para o comercio e a hostelaría", con maior repercusión ata que o Día da Nai.\nSol Vázquez encomiou o labor de establecementos como o Celta, con longa traxectoria, e indicou que apoiar ao sector "esa é a idea" e nesa liña estase traballando.\nBodegas Regina Viarum, con selo Galicia Calidade\nO grupo bodeguero galego, HGA Bodegas e Viñedos de Altura, propiedade do empresario Horacio Gómes Araujo, composto por Bodegas Regina Viarum, na subzona de Amandi, da D.O. Ribeira Sacra; Bodegas Altos de Torona da D.O. Rías Baixas Subzona Ou Rosal, e Bodegas Pazo de Villarei da D.O. Rías Baixas subzona Salnés, deu un paso máis para elevar a categoría dos seus viños, certificándose co selo de calidade Galicia Calidade. Un selo amparado pola Consellaría de Economía e Industria da Xunta de Galicia, e que é unha gran marca que garante a confianza, o prestixio dos produtos certificados. Os programas de auditorías de Galicia Calidade corroboran que estes viños superaron os controis máis estritos.\nFonte: O Correo Galego\nEnredando, artesanía na escola" achega na Cañiza os oficios artesanais aos máis novos\nEstudantes do CEIP A Cañiza coñecen de preto o procedemento para obter seda, desde o coidado dos vermes ao enfiado\nA iniciativa de Economía e Industria ten por obxectivo concienciar a sociedade, comezando polos rapaces, do valor do produto feito á man\nO programa chegou na súa primeira edición a case 4.000 alumnos e alumnas de toda Galicia, e este ano desenvólvese en 22 localidades\nA Cañiza, 18 de marzo de 2013.- A Consellería de Economía e Industria presenta hoxe no CEIP A Cañiza o proxecto didáctico “Enredando, artesanía na escola”, unha iniciativa organizada pola Fundación Centro Galego da Artesanía e do Deseño que ten por obxectivo achegar os oficios artesanais aos rapaces para que poidan coñecelos e valoralos en maior medida.\nA través da unidade didáctica O gremio da seda achégaselles aos estudantes o procedemento da obtención da seda, desde o coidado dos vermes ata a extracción e enfiado da seda dos casulos. Como novidade este ano preséntase tamén o módulo Do papel ao libro, no que cada un dos participantes elabora artesanalmente 25 follas empregando os materiais e a mestura de fibras de bambú e de eucalipto seguindo as indicacións que un artesán explica aos alumnos e os docentes nun exercicio práctico en cada un dos centros educativos. Con posterioridade os alumnos e docentes realizarán unha práctica de encadernación dun libro coas follas elaboradas na primeira fase seguindo a técnica de catro buratos.\nCon este programa, a Consellería de Economía e Industria persegue concienciar á sociedade do valor do produto feito á man, comezando polos máis novos, así como presentarlle aos rapaces a artesanía como unha alternativa para o seu futuro laboral. Deste xeito, contribúese a favorecer o relevo xeracional nos oficios máis tradicionais e promóvese o desenvolvemento da artesanía galega a través da formación de futuros artesáns creadores, trasladando aos cativos o valor engadido da artesanía no que se refire á súa creatividade, patrimonio cultural e tradición.\nIndustria pon en valor os mercados e recoñece aos mellores praceiros de Galicia\nA Consellería de Economía e Industria pon hoxe en marcha unha nova edición da campaña “Presume de praceiro”, que ten por obxecto poñer de relevo a figura profesional dos praceiros, á vez que se incentivan as compras nas prazas de abastos. A iniciativa, na que os clientes dos mercados poderán votar polo seu praceiro favorito, chegará á práctica totalidade dos 102 mercados galegos.\nO laboratorio da Grela analizou 7.600 produtos no 2012\nGalicia liderou a retirada de unidades perigosas durante o ano pasado\nUn 28 % de todos os produtos perigosos que se incluíron o ano pasado na rede de alerta estatal de produtos inseguros foron detectados en Galicia, un total de 179 dos 649 do conxunto do país. «Somos a comunidade máis proactiva e a que máis contribúe á detección de produtos inseguros», destacou o conselleiro de Industria, Francisco Conde, que onte visitou o Laboratorio de Consumo da Grela, un dos elos craves para garantir a seguridade dos consumidores xa que se trata do único laboratorio , que durante o 2012 realizou máis de 7.600 análises.\nUnha actividade que, xunto á intensificación das inspeccións -que alcanzaron case as 113.000 en toda Galicia o ano pasado- permitiron retirar durante o ano pasado 20.325 produtos, aos que se suman outras 5.129 unidades destruídas o que, en conxunto, supón un incremento superior ao 15 % respecto da cifra de produtos que se sacaron de circulación no 2011.\nCoincidindo coa celebración hoxe do día mundial do consumidor, o titular de Industria destacou tamén que outra das áreas de actividade prioritarias para o Instituto Galego de Consumo pasa por fomentar a mediación e a arbitraxe para dar resposta ás reclamacións dos consumidores galegos, especialmente no referido ás preferentes e outros produtos financeiros complexos: «A través desa vía, máis de 14.000 persoas puideron recuperar os seus aforros», detallou. Así mesmo, durante o ano pasado emitíronse máis de 5.000 laudos arbitrais.\nConde tamén fixo fincapé na necesidade de reforzar os labores formativos para promover o consumo responsable e difundir os dereitos dos consumidores, enxalzando o traballo que realiza a Escola Galega de Consumo, que o ano pasado realizou 450 actividades nas que participaron máis de 10.200 persoas.\n«Galicia é vangarda na protección dos consumidores, tanto no eido da prevención, como na formación e na resolución de conflitos», dixo o titular de Industria\nFonte: La Voz de A Coruña\nAs redeiras venderán complementos de moda nos seus locais\nAs asociacións de redeiras que agrupan ás atadoras de Malpica, Come e Laxe abrirán a próxima semana nas súas sedes establecementos nos que venderán os complementos de moda que aprenderon a realizar grazas ao proxecto que presentaron ao GAC, xunto coas profesionais de A Guarda e Burela.\nAs artesanas xa presentaron os seus produtos na feira que se celebrou en A Coruña no mes de agosto. Agora terán tamén exposición e venda nos seus respectivos locais, que están nos portos de Malpica e Corme, respectivamente.\nAs atadoras que non están traballando na elaboración de aparellos ou as que teñen algún tempo libre dedícanse a facer bolsos que xa foron deseñados para que elas puidesen realizalos. Así mesmo confeccionan chales e outros complementos como brazaletes ou pendentes.\nTodos os obxectos comercialízanse baixo a marca de Artesanía de Galicia e tamén poden adquirirse nos establecementos especializados. Así mesmo, as rederas asisten a feiras do sector.\nEsta actividade alternativa ata o momento non fora demasiado necesaria. En Corme levan desde mediados de decembro sen parar de elaborar rascos e volantas. En Malpica dedícanse especialmente á realización de palangres, pero estes días están traballando tamén cos aparellos de cerco.\nFonte: A Voz de Carballo\nEmgrobes reedita en Semana Santa a feira de oportunidades "Grovestock"\nEmgrobes reedita en Semana Santa a feira das oportunidades ´Grovestock´\nO mercadillo vai desenvolverse na zona portuaria e preséntase como axuda para o comercio e aliciente extra para os turistas\nA asociación Empresarios Grovenses de Bens e Servizos (Emgrobes), dirixida por José Bicada Garrido, vai celebrar unha nova edición da súa feira da liquidación e as oportunidades, "Grovestock". Vai facelo os días 29, 30 e 31 do mes en curso, é dicir, en plena celebración da Semana Santa.\nAo aproveitarse ese longo fin de semana festivo, no que se espera que acudan a O Grove unha gran cantidade de turistas, a patronal grovense pretende dar unha nova oportunidade de negocio ao comercio local, e particularmente aos establecementos adheridos ao Centro Comercial Aberto de Tendas.\nCunha veintena de empresas representadas noutros tantos postos ou casetas de exposición situados na zona portuaria, Emgrobes trata de axudar aos comerciantes e empresarios locais para que poidan vender produtos rebaixados e salvar a tempada.\nPero non só iso, senón que tamén se persegue xerar un aliciente lúdico e turístico extra, de tal forma que os veciños de O Grove, os arousanos en xeral e todos os visitantes que se acheguen á comarca en Semana Santa teñan outra oportunidade para empregar o seu tempo libre.\nAs casetas de venda que se instalarán na contorna do porto grovense, con dimensións de 5 por 5 e de 3 por 3 metros, van representar a todo tipo de establecementos, xa sexan tendas de roupa ou de decoración zapaterías, negocios de venda de agasallos ou calquera outro.\nXunto coas carpas de venda de produtos está previsto colocar unha serie de xogos inchables, para que os nenos poidan estar entretidos mentres os maiores dedícanse a realizar as compras.\nPor outra banda, cabe recordar que ata o 5 de maio desenvólvese a campaña de fidelización correspondente á celebración dos "Días do Pai e da Nai", de tal forma que os cidadáns que fagan as súas compras nos comercios participantes poderán formar parte do sorteo de 600 euros en vales de compra, repartidos en tres premios de 200 euros cada un deles.\nParticipan 82 comercios que reparten un total de 20.000 boletos, co que se intenta "fidelizar aos clientes do Centro Comercial Aberto De Tendas e premiar a confianza que depositan os cidadáns nos establecementos de O Grove no seu día a día".\nO Concello sacará a concurso a concesión de catro postos baleiros da Praza\nO Concello sacará a concurso a concesión de catro postos baleiros da Praza de Abastos. Segundo o alcalde, Juan Manuel Rey, actualmente a demanda supera á oferta e hai propostas de sectores tan dispares como a agricultura ecolóxica ou a venda de precocinados.\nO rexidor explicou que o Goberno local levará as condicións do concurso ao Pleno deste mes. Así llo trasladou onte aos praceiros cos que mantivo unha reunión para abordar este e outros asuntos. Segundo el, suscitóuselles a necesidade de regularizar a taxa que abonan pola ocupación de bancadas e postos pois coa última reforma se redimensionaron algunhas, de tal modo que algúns pagan máis e outros menos do que lles corresponde. De feito, Rei comprometeuse a presentarlles en próximos días un estudo onde figuren os prezos finais.\nAsí mesmo, o alcalde informoulles de que elaborarán un libro de rexistro dos vendedores do mercado para controlar a titularidade dos postos e regularizar a situación dalgúns aos que, segundo el mesmo, fáltalle documentación.\nOs praceiros pola súa banda suscitaron a Rey a necesidade de perfeccionar o servizo de limpeza porque consideran que a máquina empregada deixa algunhas deficientes; así como arranxar unha pequena arqueta que está oxidada, segundo Rey.\nUn domingo para atopar gangas en Carballo\nA carpa de San Martiño onde se celebrou a V Feira de Oportunidades estivo chea de clientes toda a xornada\nOs carballeses non faltaron á cita anual coas mellores rebaixas que despregou o comercio local na Feira de Oportunidades. O sábado foi un bo día de asistencia na carpa situada no aparcamiento de San Martiño, a pesar do temporal, onte domingo a concurrencia de público cumpriu sobradamente coas expectativas do Centro Comercial Aberto de Carballo; tanto, que algúns participantes consideraron que, a deste fin de semana, foi a feira de descontos con maior público das cinco realizadas ata agora.\nSobre as 12,30 da mañá era difícil camiñar con comodidade entre os stands que ofrecían camisetas a 5 euros, chandals de marca a 20 euros, calzado de tempada a 30 euros e lavadoras a 250 euros, xa que a esa hora eran ducias os carballeses e bergantiñanos que estaban dentro do recinto tratando de atopar o seu ganga. E así se mantivo toda a tarde.\nPor iso a gerente do CCA, Mari Carmen Fereire, non dubidou en asegurar que “as expectativas cumpríronse amplamente” en canto aos visitantes, e todo fai pensar que tamén será así en canto ás vendas.\nOs comercios con máis concurrencia de clientes foron os que ofrecían pezas de vestir e calzado para nenos, e a moda de señora ou deportiva. Pero tamén houbo quen se interesou por mobles ou electrodomésticos e ata polas plantas ornamentais que a organización instalou na carpa.\n“Este tipo de eventos, cando a variedade é a axeitada, é bo para todos. Para vos comerciantes e para vos clientes que poden atopar verdadeiras gangas”, sinala Freire, quen destaca que tamén o ambiente que se crea na Feira de Oportunidades permite aos compradores atopar o que queren ou cousas útiles a moi bos prezos en comercios de proximidade e con total confianza como son os carballenses. O éxito desta edición da feira de rebaixas permitiu, ademais, amortiguar a mala campaña de inverno e de rebaixas como consecuencia do que a xerente do CCA, sinala como unha “etapa austera”.\nFonte: Diario de Bergantiños\nOs comerciantes amosanse satisfeitos coa celebración de Mercabetanzos\nA Asociación de Comerciantes de Betanzos mostrou a súa satisfacción coa celebración do Mercabetanzos, que onte pechou as súas portas.\nComo en cada edición, a feira de oportunidades ofreceu aos clientes descontos, que como mínimo, foron do 50%. Ademais, os centenares de persoas que en cada xornada percorreron as instalacións, puideron adquirir produtos de peletería, calzado, complementos e ata parafarmacia.\nOutro dos aspectos que destacan desde a organización é que nesta ocasión contaron cun punto solidario. Deste modo, o colectivo Betanceiros polo Mundo puxo en marcha a campaña”un quilo, un sorriso”, para recoller alimentos que se entregarán á Cruz Vermella.\nDurante a primeira xornada, este Mercabetanzos coincidiu coa Xuntanza de Labores Artesanais de Betanzos, que cada ano reúne no edificio Liceo a centenares de persoas procedentes de diferentes puntos de Galicia.\nComo recordan os comerciantes, outra das características que fan que en cada edición a feira de oportunidades sexa todo un éxito de público, débese a que Acebe puido ofrecer aos clientes aparcamento gratuito.\nA Estrada pecha con 6.000 visitas a Feira de Oportunidades e Antigüidades\nO 83% procedía da provincia de Pontevedra - O 17% restante, de concellos coruñeses como Santiago, Ordes ou Ames - O 83% pechou transaccións comerciais no certame\nA Fundación de Exposicións e Congresos da Estrada pechou con 6.000 visitas a 3ª Feira de Oportunidades do Comercio e 40ª Feira de Antigüidades coas que abre o calendario feiral previsto para este ano. A organización dáse por satisfeita coa afluencia de visitantes ao entender que coa súa asistencia avalan "un ano máis a Feira de Oportunidades do Comercio e a tradicional e arraigada Feira de Antigüidades".\nDesde a entidade que dirixe Mercedes Cuiña valórase especialmente o feito de que "tendo en conta as especiais circunstancias económicas do momento" logrouse "incrementar considerablemente" a participación de firmas expositoras respecto ao pasado ano.\nAs enquisas realizadas aos visitantes demostraron que a provincia de Pontevedra aporta o 83% dos visitantes, dos que o 63% proceden da Estrada e outra boa parte dos seus concellos lindantes. Desde a provincia da Coruña chegaron o 17% restante, sobre todo de Santiago de Compostela e municipios da súa contorna como Ordes ou Ames.\nO 22% dos enquisados manifestou que era a primeira vez que concorría ao certame fronte ao 88% que xa o visitou con anterioridade. O 83% decatouse da cita feiral por prensa escrita, cartelería e radio. Idéntica porcentaxe é o que confesa pechar algún tipo de transacción comercial no recinto.\nO maior volume de vendas rexistrouse no pavillón do comercio local e os anticuarios. Malia a calidade e os prezos máis que competitivos dos stands de mobiliario, a crise motivou que as vendas neste ámbito fosen moito máis moderadas.\nO 69% dos enquisados mostrouse satisfeito pola calidade dos expositores e o 76%, tamén coa calidade dos produtos expostos. O 99% manifestou a súa intención de volver a próximas edicións da dobre cita feiral, que onte contou co aliciente das exhibicións de zumba e funky que realizaron a escola de baile Sondodance e o gimnasio Absolute. Ambas actividades espertaron gran interese no público. O infantil gozou, ademais, especialmente dos talleres prácticos do Arqueocampo.\nA Xunta lanza a lei coa que prevé aumentar en 50.000 os emprendedores ata 2016\nO novo marco legal acurtará os prazos para constituír empresas e establece incentivos fiscais a través de catro impostos\nO Goberno galego someteu onte a informe o novo marco legal destinado a favorecer a creación de empresas na comunidade autónoma. O obxectivo é acabar a legislatura con 130.000 emprendedores fronte aos 80.000 actuais e volver así aos niveis dos anos 2007-2008, xusto antes de que estalase a crise. As medidas de apoio recolleranse na Lei do Emprendedor -remitirase ao Parlamento dentro de tres meses-, que prevé mobilizar 15 millóns de euros este ano en avais e créditos para facilitar a actividade emprendedora, incorpora incentivos fiscais e axilizará a tramitación administrativa dos proxectos maduros, de forma que en 30 días reciban a avaliación da Xunta -coas axudas que poidan recibir- e nas 48 horas seguintes póidase constituír a nova empresa.\nAs liñas xerais deste marco legal foron presentadas onte polo presidente da Xunta, Alberto Núñez Feijóo, e o conselleiro de Economía, Francisco Conde, ao término do Consello. "Pode ser unha ferramenta útil para a creación de emprego", destacou Feijóo. "Consideramos esta lei estratéxica para fomentar a actividade emprendedora como chave para o desenvolvemento da economía galega", dixo o conselleiro.\nO gran obxectivo é aumentar nun 60% o número de emprendedores en Galicia ata chegar aos 130.000 ao finalizar a lexislatura, 50.000 máis que os actuais. Para iso, non só prestarase axuda ás empresas de nova creación, senón tamén ás que xa existan pero que conten con 42 meses de vida, dando prioridade aos proxectos que aposten pola innovación e a internacionalización.\nO apoio económico virá por dúas vías, un capital risco con 5 millóns de euros e unha liña de microcréditos que prevé chegar aos 10 millóns entre a achega pública e a privada. Para iso, reforzarase a figura do "inversor privado", aplicando unha dedución do 20% do IRPF a quen conceda préstamos para a creación de empresas.\nA lei establecerá tamén incentivos fiscais noutros impostos: redución do 95% no Sucesións e Doazóns para calquera tipo de ben destinado á constitución de empresas para menores de 35 anos; bonificación do 75% na cota do de Patrimonio para a compra de accións e tamén unha redución no Imposto de Actos Xurídicos Documentados pola adquisición de locais de negocio. "É unha lei para que sexa menos custoso ser emprendedor", resumiu Feijóo.\nPáxina 28 de 84\nMostrando do 541 ao 560 dun total de 1672 rexistros


É o meu equipo disfuncional? Programa Virada_Equipos - Algalia\nÉ o meu equipo disfuncional? Programa Virada_Equipos\n31 de Maio de 2017 27 de Xuño de 2017 Consultoría\nRecomendacións, decálogos, receitas … Faga vostede isto e será un líder efectivo! Coide isto e o seu equipo será de alto rendemento! Faga esta práctica cada día! Management “milagre”? Vaiche a saber … A quen atender? Como manexarme?\nPois vai ser que non é sinxelo responder a todas estas preguntas. Ao final, adóitase impor o pragmatismo e as persoas con responsabilidade en liderar equipos resolven cun “a min vaime ben con isto”, “no meu organización vainos ben con isto”…\nResulta relevante saber si ese vaime ben” ou nos vai ben” significa que nos vai o mellor que nos podería ir, porque damos todo e pomos toda a carne no asador, tanto persoalmente como en equipo, para lograr os resultados que queremos e compartimos”. Moitas cousas importantes das causas das organizacións decántanse na contribución das persoas e en como son capaces de traballar xuntas. Experimentamos varias veces que un bo persoal non garante un bo equipo, aínda que hai que recoñecer que axuda.\nÉntranche dúbidas agora? É posible que penses algo así: “vaime ben, pero non teño a certeza de que me vai todo o ben que necesitaría a miña organización, a miña causa”.\nEn como unha persoa con responsabilidade en liderar equipos enfoca a resolución de é ta incerteza móstrase un talante persoal, un posicionamento persoal respecto de intanxibles que marcan a diferenza entre persoas, equipos e organizacións. De que falo? Da ambición (entendida como algo positivo), da aversión ao risco, dunha xenuína orientación á mellora, do inconformismo con como se articula a realidade …\nCal é o teu “talante por defecto”, o que che salgue espontáneo si non te pairas a escoitarche un pouco a ti mesma? Cal é a cultura da túa organización respecto destes intanxibles? Sodes conformistas, inquietos, atrevidos, cómodos …? Desexádelo? Podédesvolo permitir?\nPara líderes inconformistas que queiran máis dos seus equipos de traballo, que lles apaixone a ambición de ser mellores e explorar terreos novos, o coaching de equipos abre xanelas de oportunidade. Non obra milagres, pero obtén resultados efectivos si o proceso desenvólvese adecuadamente e é real. Si é de verdade. Sabémolo porque o vimos, porque o experimentamos.\nNon calquera agrupación de persoas que traballan xuntas é un equipo. Fai falta algo máis que un interese compartido. Fai falta unha visión compartida, unha complementariedade de roles para o desempeño do que é preciso facer para lograr os obxectivos comúns. Esixe compromiso, visión, traballo, responsabilización polos obxectivos compartidos …\nA que equipos pertences na túa organización? Cantos equipos hai na túa organización? Hai grupos, pandillas, cuadrillas, bandas …? Cóidanse e adestran os equipos nos que participas? Cando falades de como vos vai como equipo, máis aló das tarefas nas que vos atopades?\nDiagnóstico dun equipo\nUnha das primeiras intervencións dun coaching de equipos consiste en calibrar a efectividade do equipo, co propósito de que os seus integrantes tomen conciencia do seu momento e dos seus retos para ser mellores.\nNesta fase cóntanse con diversas ferramentas cuxo propósito habería de ser ofrecer oportunidades para abrir conversacións entre os membros do grupo sobre como mellorar como equipo. Ás veces non se empregan desta maneira …\nUnha sinxela ferramenta de diagnóstico é a que ofrece Patrick Lencioni, consultor especialista na optimización do traballo en equipo e autor do coñecido libro Las cinco disfunciones de un equipo.\nLencioni, na súa experiencia en numerosísimas organizacións, identificou cinco disfuncións que poden darse nun equipo e que poden comprometer a súa efectividade para o logro dos obxectivos que se propón.\nSon disfuncións conectadas entre si e que se ordenan dunha maneira precisa: un mal funcionamento nunha delas leva a incrementar a disfuncionalidade nas posteriores. Aquí están:\nAusencia de confianza, ou o que é o mesmo pero en positivo, nun equipo cohesionado os seus membros confían uns nos outros. Tódalas persoas contan con que ninguén se vai a aproveitar de que un membro se mostre vulnerable no equipo: que diga que non sabe algo, que pida axuda, que admita un erro …\nTemor ao conflito, ou o que é o mesmo pero en positivo, nun equipo cohesionado os seus membros participan en conflitos por ideas sen filtralos. Non son conflitos persoais, senón debates e discusións sobre cal é a mellor opción nun proceso de toma de decisións para alcanzar un resultado. Tómanse decisións elixindo entre diversas opcións que se defenden con paixón. Non se chega a consensos que son apaños construídos desde a falsa crenza de que é mellor que ninguén senta mal.\nFalta de compromiso, ou o que é o mesmo pero en positivo, nun equipo cohesionado os seus membros comprométense con decisións e plans de acción. Os que discutiron apaixonadamente aceptan que a proposta elixida foino nun proceso produtivo e lexítimo, e defende esa decisión fose do equipo. Ademais traballan con compromiso na súa implementación e desenvolvemento.\nEvitación de responsabilidades, ou o que é o mesmo pero en positivo, nun equipo cohesionado os seus membros responsabilízanse mutuamente polo cumprimento desas decisións e plans. Todos velan porque se cumpra o acordado, lembrando desviacións, dando apoios … Non se mira arriba, á persoa responsable do equipo para dar conta. Mírase en 360 graos para velar porque todo flúa a favor do resultado que quere o equipo.\nFalta de atención aos resultados, ou o que é o mesmo pero en positivo, nun equipo cohesionado os seus membros céntranse no logro de resultados colectivos. Cando hai disfuncións graves no anterior, os membros do equipo atenden máis aos seus intereses particulares, á súa axenda, no canto de atender ao resultado do equipo.\nA que resulta interesante afondar máis, e sobre todo, coñecer como está o meu equipo respecto diso e como mellorar? Convídoche a ler e pensar a Lenci ounin. Hai disfuncións que poden acabar na defunción do equipo (miúdo xogo de palabras).\nA efectividade dos equipos, sobre todo os de responsabilidade, inflúen dunha maneira moi directa no impacto das organizacións, no desenvolvemento da súa misión e contribución social. Conscientes disto, Algalia promove e facilita servizos para responder a estas necesidades.


PORTOS SOSTIBLES: ACTUACIÓN PREVENCIÓN E CONCIENCIACIÓN EN MEDIO AMBIENTE MARIÑO | Grupos de Acción Costeira\nPORTOS SOSTIBLES: ACTUACIÓN PREVENCIÓN E CONCIENCIACIÓN EN MEDIO AMBIENTE MARIÑO\nGALP 6 - 151\nSanxenxo – Ría de Pontevedra\nImpulso e aproveitamento do patrimonio medioambiental das zonas pesqueiras e acuícolas, incluídas as operacións de mitigación do cambioclimático.\nPotenciar as actividades que preserven o patrimonio cultural e paisaxístico (recollida e limpeza de désechos mariños Mellora ambientais, e concienciación no ámbito litoral.\nPromover a concienciación ecolóxica e ambiental e aproveitamento sostible do patrimonio ambiental das zonas costeiras.\nXerar un empleo mais estable de maior calidade os traballadores do Club. Conxugar e utilizar as sinerxías xeradas entre este proxecto e o resto de actividades do Club.\nClub Náutico disporá dunha base para a instalación de equipamento para a loita contra o fume marítimo, loita contra a contaminación mariña, e recollida de augas negras e grises e das embarcacións, así como de contedores para o lixo selectivo. Con estes equipos mellorarase a prevención medio ambiental mariña e o litoral. Pois permitira atender sinistros marítimos por incendios en embarcacións, contaminación mariña por hidrocarburos e recollida de augas de sentinas e negras.\nIsto permitirá unha resposta practicamente inmediata en caso de suceder estes desastres marítimos.\nMinimizará os tempos e os custes de resposta de cara a unha intervención en caso de accidentes marítimos, aforrando tempo e diñeiro público.\nRedución de a pegada ecolóxica o implantar novas luminarias led, mais axeitados o medio ambiente mediante, con sensor de movemento evitando así o gasto de enerxía innecesaria, calculado nun 60% menos.\nImplantación de Iniciativas de melloras ambientais e concienciación ecolóxica no ámbito litoral, mediante a formación nos cursos propostos nos meses de xullo e agosto para unha media de máis de 100 rapaces.\nIncrementar a concienciación ambiental mediante campaña de divulgación do uso correcto da auga e da enerxía., mediante a colocación de carteis permanentes de información e divulgación de boas practicas medioambientais.\nImplementación de novos sistemas de seguridade e medio ambiente nas instalacións, coa colocación de paneis informativos de consellos de consumo, instalación de novos elementos de salvamento e seguridade marítima como aros salvavidas e extintores.\n2ª.- Formación e concienciación en materia medioambiental, boas practicas, mediante impartición de clases, charlas e seminarios os rapaces das escolas náuticas con manuais de sensibilización ambiental, durante a campaña veraniega nos eses de maior actividade e a volume de xente na costa.\n3ª.- Colocación de paneis e carteis nas instalacións portuarias, sobre a boa utilización dos recursos como a enerxía e a auga, farolas con iluminación led exterior e sensores de movemento que permiten un aforro de preto do 60%, e sistemas de seguridade como aros salvavidas.\nA contribución o proxecto consiste en:\nActividade 1: dispoñer dunha instalación de medios de preservación do litoral costeiro, mediante unha plataforma onde se instalará un equipo contra incendios mariño móbil, un equipo móbil de recollida de augas grises e negras de embarcacións, un contedor con material contra contaminación mariña, e tres contedores de lixo selectivo. Isto contribuirá reducir os custes, e permitindo poder atallar posibles accidentes ambientais, unha maior seguridade do entorno mariño e unha rápida resposta en caso de algunha catástrofe, así como dispoñer de ferramentas de loita contra a contaminación e lume marítimos.\nActividade 2: a formación, divulgación e información de boas practicas en medio ambiente, e fomentar dun xeito transversal a concienciación no respecto a medio ambiente mediante a impartición de un módulo en boas practicas medio ambientais nos cursos que o Club imparte durante os meses de xullo e agosto. Realízanse un curso por semana con unha media de 12 persoas.\nActividade 3: a concienciación en temas de boas practicas medio ambientais, e o aforro enerxético mediante a divulgación e información con paneis informativos de consellos de consumo responsable nas instalacións flotantes, instalación de luminarias de aforro de enerxía e elementos de seguridade marítima, con instalación de farolas led con sensor de movemento, carteis indicadores de consumo responsable de auga e enerxía e colocación de elementos de aros salvavidas e extintores. Permitirá concienciar nas boas practicas os usuarios (preto de 2.000 no verán), así como reducir a pegada ecolóxica e mellor eficiencia enerxética\nReducción de riscos ambientais.


CIG-Banca considera que as fusións bancarias só benefician a multinacionais e grandes accionistas - CIG: Confederación Intersindical Galega\n03 Xullo 2022 05:16\nCando comezou o proceso de reconversión bancaria, alá polo ano 2008, insistiuse en que o obxectivo era concentrar o sistema financeiro en 4/5 entidades privadas e niso estamos. Todo o que vimos sufrindo dende aquelas segue ese guión. Un proceso que prexudica ao persoal, á clientela e ao conxunto da sociedade. Só beneficia aos grandes grupos multinacionais propietarios de grandes paquetes de accións: á cobiza.\nA CIG-Banca advirte que estamos asistindo a un episodio que abre de novo o escenario de fusións: a venda dunha entidade participada polo Estado (60% de Bankia). Un ben público que será “vendido” sen seguir os criterios mínimos nestes procesos (transparencia, mellor oferta…) E que ademais está guiado polo actual Presidente de Bankia, nomeado polo Ministerio de Economía, que “só busca a súa continuidade e beneficio persoal”. Lembra ás privatizacións do período de Aznar ou de Boris Yelsin, o que a esquerda española, cando estaba na oposición, chamaba “capitalismo de amiguetes”.\nReformas laborais vixentes: As reformas laborais non foron derrogadas, polo que o marco de negociación será claramente desfavorable para os cadros de persoal (indemnizacións por despedimento, facilidades para a utilización de Expedientes Colectivos, flexibilidade para adoptar medidas lesivas para o persoal en materia de horarios, salarios, etc.).\nPenalización xubilación anticipada: A reforma das pensións pactada polo Goberno do PP, CEOE, CCOO e UGT, retrasou a idade de xubilación anticipada en caso de ERE’s. Esa medida endurece as prexubilacións e, polo tanto, unha posible saída branda para o “excedente de persoal” derivado do proceso de concentración.\nDiscriminación fiscal das indemnizacións por despedimento: Os bancos e CCOO-UGT, encheron a boca para xustificar os distintos ERE’s, alegando que “non había despedimentos, que eran saídas voluntarias”. Isto nun marco de reconversión empresarial. Ese criterio de “voluntariedade” que venderon e malia non ser certo, levou a que Facenda, co aval actual da Audiencia Nacional, considere que non son despedimentos. Polo tanto no sector da Banca as indemnizacións por despedimento non están exentas, coma no resto. Unha discriminación nun momento de reconversión.\nEn definitiva, “as fusións destruirán milleiros de empregos, dificultando a aplicación de medidas menos traumáticas. Pero ademais as fusión teñen un impacto laboral tamén para o persoal que queda”, denuncia a CIG-Banca.\nAsegura que xa hoxe a sobrecarga de traballo é brutal, asumindo a metade do persoal todo o traballo; aplícanse políticas comerciais moi agresivas, con obxectivos comerciais crecentes que forzan horarios flexibles e sen limitación (con xornadas laborais de 50-60 horas); hai un recorte permanente nos salarios e no resto de condicións laborais; prolifera o abuso de contratos temporais e a tempo parcial con mobilidade xeográfica. Un marco favorecido, como dicimos, polas reformas laborais e da negociación colectiva vixentes.\nA consecuencia destas operacións, a clientela ve como as entidades restrinxen e encarecen os servizos financeiros, de xeito pactado entre os bancos. Con cada fusión son maiores os territorios que quedan á marxe dos servizos financeiros. Cada vez as entidades marxinan á clientela menos rendible. Ao tempo, forzan a transformación das persoas aforradoras en “investidoras” a quen poder colocar produtos financeiros cada vez máis complexos, traspasando o risco. E dende un punto de vista económico, os grandes bancos só serven para dar servizo as grandes corporacións e empresas. “Neste modelo financeiro as persoas autónomas e as pemes sofren cada vez un maior encarecemento do aceso ao financiamento”.\nA todo o anterior, hai que engadir que esta vez os impulsores da reconversión non agochan que o obxectivo desta concentración é garantir aos grandes investidores no capital dos bancos, rendibilidades por riba do 10%, tal e como Luis de Guindos (BCE), CECA ou AEB, dixeron.


Bicletada polo Día Internacional da Concienciación sobre o Ruído • 30 Días en Bici\nmiércoles\t28\tabril\t19:00\nPraza María Pita, A Coruña\nBicletada polo Día Internacional da Concienciación sobre o Ruído\nEste día internacional que se celebra o día 28 de abril, dende o 1996, busca alertar ás persoas sobre os riscos da contaminación acústica. Ruído é un son sen harmonía nin ritmo que se define como desagradable e molesto para o oído. Ademais, cando supera o umbral recomendable, de forma repetida/constane no tempo, afecta á saúde e ao medio ambiente. O tráfico rodado é unha das principais fontes de ruído nas cidades.\nEntre os beneficios de andar en bicicleta encóntrase a nula contaminación acústica, por iso convocamos á cidadanía a un roteiro, guiado pola Asociación Mobi-liza, para concienciarnos sobre este problema, complexo porque moitas veces só somos conscientes dunha parte dos efectos que produce o ruído (canod nos impide durmir, por exemplo) pero moitas veces as molestias van causando deterioro na saúde tanto física como psicolóxica.\nSerá un roteiro circular que sairá da Praza de María Pita ás 19:00, avanzará polo carril-bici pasando polo Campus Universitario con paradas interpretativas, con final novamente na Praza María Pita. A dificultade é baixa e a duración aproximada é de 1,5 horas.\nHora e punto de encontro: 19:00h, Praza María Pita


Once da xornada 26 na Preferente Galicia\nOnce da xornada 26 na Preferente Galicia\nOs xogadores máis destacados da fin de semana teñen o seu espazo no once de Futbolinlugo. Unha xornada sen derbis, na que o fútbol lucense só tivo dúas vitorias. O Lugo B mantense en postos de ascenso despois da seu triunfo ante un rival directo como o Sofán. O equipo de José Durán venceu fóra da casa por 0-2 con Cuadrado, Duque (que foron os goleadores) e Cacharrón como xogadores máis sobranceiros. O Lugo B está a seis puntos da promoción de ascenso directo e empatado a puntos co quinto e o sexto clasificado. Pola súa banda, o Escairón derrotou por 3-1 ao Soneira e aséntase na zona media da táboa clasificatoria. Denis e Calo, con dous goles, foron os grandes protagonistas do enfrontamento no Muncipal do Saviñao.\nAlberto do Viveiro repite no once ideal por segunda semana\nOs conxuntos da Mariña perderon comba neste semana. O Viveiro perdeu na súa visita a Arteixo por 2-0 e queda a cinco puntos da promoción de ascenso. Á mesma distancia está o Ribadeo que non pasou do empate no Pepe Barrera ante o Mugardos. O conxunto da Mariña Oriental cortou a súa xeira de vitorias, aínda que segue na pelexa polo play-off.\nPeores lles foron os enfrontamentos aos equipos da zona baixa. O Lemos continúa cos seus malos resultados e, a pesar de aguantar o empate ata os últimos minutos, acabou perdendo na casa do líder, o Noia por 1-0. Tamén perdeu o Chantada por 1-3 ante o Laracha e está dous puntos por riba da salvación pero en zona de perigo polos posibles arrastres. A Sarriana colleitou unha nova derrota ante un dos grandes da categoría, o Estudiantil por 1-4. O equipo da Ribela segue en descenso a seis dunha salvación que aínda pode estar máis lonxe se se producen arrastres de categorías superiores.\nPost AnteriorA nosa base nas Ligas Galegas, Nacionais e Divisións de Honra\nSeguinte PostOnce da Xornada 24 na Primeira Galicia


Cultura AMARIÑAXA arquivos - GALICIAXA\nNordés organiza unha actividade en liña en defensa do rural\nA asociación Nordés vén de organizar unha nova actividade para este sábado. Tratáse da cuarta edición das xornadas, Alternativas do Rural, que xiran aorredor de vellos oficios para un tempo...\nReportaxe: As verbas de Luisa Aguado\nNacida na Coruña, Luisa Aguado descríbese dicindo que exerce de “actriz principalmente e de escritora en segundo termo”. A artista viviu, ademais de na súa cidade natal de onde se...\nUgía, A Pedreira, volve á canción\nPor amarinaActualidade, Cultura AMARIÑAXA, Foz\nA artista nacida en Vilaronte retoma a súa carreira musical, faino por primeira vez en solitario e representando os seus poemas Por Claudia López Son moitos os substantivos que se…\nA pandemia non para o Rock Solidario\nA covid-19 castigou a todos os sectores dun xeito ou de outro e, a música, pola súa banda, quedou sen actuacións en directo, sen presentacións de discos, sen festivais… Malia…\nMariña Patrimonio organiza hoxe unha charla on line\nA asociación Mariña Patrimonio, no marco das actividades en liña programadas e para rematar as deste ano 2020, organizará o hoxe mércores, 30 de decembro, ás 19.00 horas, no Facebook…\nO Resurrection saca á venda as últimas entradas o 4 de xaneiro\nPor Redacción XAActualidade, AMARIÑAXA, Cultura AMARIÑAXA, Viveiro\nO vindeiro luns 4 de xaneiro ás 11:00 da mañá a organización do Resurrection Fest sacará á venda os últimos 1.600 abonos desde 155 euros máis gastos, o mesmo prezo…\nNin pandemia nin ningún dos outros tres termos finalistas relacionados con ela. Nós foi proclamada Palabra do Ano 2020 polas persoas que participaron ata o pasado 25 de decembro na…\nVaivén Circo chega a Ribadeo o día 30\nPor amarinaActualidade, Cultura AMARIÑAXA, Lugo\nVaivén Circo presenta o día 30 deste mes, mércores, en Ribadeo o seu espectáculo Esencial, co que está percorrendo toda España. Desde a súa creación, no ano 2008, esta compañía…\nInaugúrase en Rinlo unha mostra de fotografía e lápidas\nÁs 10 da mañá do domingo, día 27 de decembro, celebrarase en Rinlo a inauguración dunha exposición de fotografías de placas e lápidas da igrexa e o cemiterio locais. A…\nDobre sesión este ano para o concerto ‘Aquí como en Viena’ de Ribadeo\nA Banda Municipal de Música de Ribadeo ofrecerá este ano o seu tradicional concerto Aquí como en Viena en dúas sesións, este sábado 26 e o domingo 27, ás 20:30…\nCirco, bailes e teatro en Viveiro con Chop!\nO vindeiro mércores 30 de decembro o Concello de Viveiro encherase de maxia, baile e circo grazas ao espectáculo Chop! da compañía Teatro ao Cubo. A obra infantil representarase no…\nSuakai actúa o día 27 en Foz\nA concelleira de Cultura, Inés López Couto, anuncia que “o domingo 27 de decembro poderase gozar en Foz da mellor música. O grupo Suakai levará ao escenario da sala Bahía…\nMondoñedo conta cun variado calendario cultural para este mes\nO Concello de Mondoñedo vén de comunicar o seu calendario cultural para este mes de novembro, así, haberá actividades moi variadas e para todos os públicos. O mércores 18 será…\nA obra ‘Cinco minutos sen respirar’ estará na Sala bahía de Foz\nContinúa a programación de teatro no Concello de Foz. A Concellería de Cultura, en colaboración coa Deputación de Lugo, pon en escena este venres ás 20.30 na Sala Bahía a…\nDavid Amor estará este sábado en Burela\nO galego David Amor presenta o vindeiro sábado, 14 de novembro, en Burela o monólogo Love está en el aire. Será no auditorio municipal ás 20:30 horas. O prezo das…\nPor Redacción XAColaboracións TERRACHÁXA, Cultura AMARIÑAXA\nPor Rebeca Maseda Hai tres cousas que adoro nesta vida: a música, viaxar e a gastronomía. Son unha especie de tríada máxica que ademais, cando podes unilas, convértese nunha experiencia…\nA obra teatral ‘Carapuchiña vermella’ estará en Foz\nContinúa a programación de teatro no Concello de Foz. A Concellería de Cultura ten preparada para este sábado, 7 de novembro, ás 18.30 horas na Sala Bahía a obra Carapuchiña…\nO Forte de San Damián en Ribadeo alberga unha mostra de pinturas e sedas\nO Forte de San Damián alberga a exposición Raia na Area de Ana Barranco. A mostra presenta obras de pintura e sedas. Permanecerá aberta ata o 31 de xullo e poderá…\nInaugurada a exposición A Mariña Somerxida nas Carboeiras de Sargadelos\nQuedou inaugurada a mostra A Mariña Somerxida, tras un acto no que participaron o rexedor, Alfonso Villares, e a e edil de Medio Ambiente, Mali Méndez; e que se pode…


Cataluña, contundente respaldo\nPOLO AUTOGOBERNO ·· estatut\nTras unha "senyera" de 250 metros miles de persoas colapsaron Barcelona con lemas como "Adeus España", "Eu non acato", "Somos unha nación. Nós decidimos"\nEFE . BARCELONA | 11.07.2010\nMiles de persoas asistiron onte a manifestación en protesta pola sentenza do TC sobre o Estatut de Cataluña\nA manifestación en contra da sentenza do Estatut arrincou onte coas máximas autoridades catalás á fronte e coa presenza de decenas de miles de persoas que colapsaron o paseo de Gràcia de Barcelona e que portan bandeiras catalás e independentistas.\nTras unha "senyera" de 250 metros cadrados, encabezaron a protesta o presidente catalán, José Montilla, o presidente do Parlament, Ernest Benach, e os ex presidentes Jordi Pujol, Pasqual Maragall, Joan Rigol e Heribert Barrera, este último, octoxenario, axudado por unha muleta. A continuación, foi unha pancarta coa lema "Somos unha nación. Nós decidimos", e alí situáronse representantes dos convocantes da marcha, entre eles o presidente de CiU, Artur Mas, o líder de ERC, Joan Puigcercós, ou a presidenta de Òmnium, Muriel Casals. A protesta, que chega despois de que o TC dese a coñecer antonte a sentenza íntegra sobre o Estatut, o que incirrou a maioría de partidos a chamar á mobilización cidadá, arrincou na confluencia do Paseo de Gràcia e a avenida Diagonal de Barcelona. Unha hora antes de que se iniciase a protesta, a Garda Urbana cortou á circulación o perímetro por onde debe pasar a manifestación, onde xa se concentraban miles de persoas, principalmente no paseo de Gràcia, entre a Diagonal e a rúa Aragó.\nNa protesta predominou a simboloxía independentista, con bandeiras "estelades" e adhesivos que ERC repartiu coas lemas "Adéu Espanya (Adeus España)" e "Jo non acato (Eu non acato)", en alusión ó fallo do Tribunal Constitucional. Pero tamén houbo gran número de bandeiras catalás.\nO PSC repartiu adhesivos co lema "Sigo crendo no Estatut", coa cara do presidente catalán, José Montilla, mentres que CiU repartiu bandeiras catalás e europeas, nunha protesta na que o seu slogan é o da organización: "Somos unha nación. Nós decidimos".\nO veredicto do TC xerou as críticas da maioría dos partidos cataláns, excepto o PPC e Ciutadans, que esperan que o pronunciamiento do TC mobilice aínda máis os cataláns. A marcha de onte foi organizada pola entidade catalanista Òmnium Cultural e contou co apoio de máis dun milleiro de entidades, entre eles as universidades, os sindicatos e as patronais catalás, o FC Barcelona, partidos como PSC, CIU, ERC e ICV-EUiA e ata institucións como o mosteiro de Montserrat. Os convocantes organizaron preto dun milleiro de autocares para que puidesen participar na manifestación cidadáns de todos os recunchos.\nA marcha concluíu coa interpretación do himno nacional catalán, Els Segadors, e sen a lectura dun manifesto final, na praza Tetuán da capital catalá. Coa sentenza completa confírmase que a Cataluña non só se lle nega a súa condición de nación, senón que tampouco se lle recoñecen os dereitos históricos como fonte de lexitimidade política. A lingua propia queda relegada como secundaria respecto do castelán; o esforzo fiscal dos cataláns non será tido en conta na repartición de recursos, non haberá órgano xudicial catalán e calquera regulamento de ámbito estatal afectará as competencias da Generalitat.\nHai trinta anos berraban "Liberdade e Amnistía"\nA imaxe coa multitude na rúa en defensa do autogoberno levou a moitos políticos a comparala coa que Cataluña viviu na Transición en 1977, onde se berrou "Liberdade, Amnistía e Estatuto de Autonomía".\nA cabeceira da manifestación, que divide o lema "Som unha nació. Nosaltres decidim" en dúas pancartas e inclúe a gran "senyera" no centro, foi motivo de disputa entre o PSC -que defendía a bandeira- e os convocantes -que se enrocaban en encabezar co lema- durante os días previos.\nUnha gran bandeira de 250 metros cadrados tiña que encabezar a marcha a favor do Estatut en Barcelona, que se iniciou uns minutos logo das 18.00 horas de onte. Con todo, no paseo de Graza ateigado de xente, a multitude impúxose á rifa política e foron os cidadáns anónimos os que encabezaron a protesta por diante de políticos e bandeira.\nPero a "senyera" de 250 metros non foi a única bandeira que se viu. Na protesta, abundaron as esteladas e as bandeiras da Unión Europea. Ata se puido ler nunha pancarta "Cataluña, o seguinte estado de Europa", en inglés, para máis internacionalización do manifestante\nMáis dun milleiro de entidades participan na marcha, ademais de cidadáns de toda Cataluña, algúns dos cales chegaron nos autobuses fretados por Òmnium Cultural. A marcha, que partiu da confluencia entre Passeig de Gràcia con avenida Diagonal, percorreu o paseo de Gràcia ata Gran Via de les Corts Catalanes. O percorrido finalizou en praza Tetúan. En total, houbo 350 xornalistas acreditados e en paralelo á manfiestación de Barcelona, seis cidades acollen concentracións en contra da sentenza: Bos Aires, Londres, Nova York, Caracas, Dublín e Berlín.


O seis centrais nucleares españolas revisaranse nos próximos meses | Consumer\nO seis centrais nucleares españolas revisaranse nos próximos meses\nCada unha delas deberá establecer programas complementarios para reforzar os recursos e os investimentos\nData de publicación: Luns, 08deSetembrode2008\nO Consello de Seguridade Nuclear (CSN) decidiu que nos próximos meses someteranse a unha análise o seis centrais nucleares en explotación que existen en España e que suman en total oito reactores. O CSN pediu ademais a cada unha delas programas complementarios para reforzar os recursos e os investimentos, algo que será tido en conta polo CSN na renovación das autorizacións de explotación das plantas, prevista para o período comprendido entre 2009 e 2011.\nActualmente están operativas as centrais de Almaraz, Ascó, Cofrentes, Santa María de Garoña, Trillo e Vandellós II, que en conxunto producen en torno ao 20% da enerxía eléctrica que consome o noso país. Estas serán as que deberán someterse a unha revisión, unha esixencia que adoptou o CSN tras reunirse coas empresas propietarias por mor dos últimos incidentes rexistrados nalgunhas das plantas.\nO último ocorreu o pasado venres na central nuclear de Ascó II (Tarragona) durante os traballos de preparación da próxima parada programada, que fixeron saltar a alarma por radiación, aínda que finalmente o incidente foi clasificado na categoría 0 dentro da Escala Internacional de Sucesos Nucleares. A mesma central xa sufriu o pasado 24 de agosto un incendio na sala de turbinas que obrigou a parar a central. O máis grave, en novembro de 2007 produciu cando no exterior da planta de Ascó I (Tarragona) detectáronse partículas radioactivas.\nA autorización para operar de Santa María de Garoña (Burgos), construída en 1971, conclúe a súa validez en 2009 e Nuclenor xa solicitou renovar a licenza da central. Pola súa banda, a empresa propietaria da central ten previsto investir 93 millóns de euros ata 2013 para adaptala á nova normativa e a continua modernización.\nDespois de Garoña, Almaraz I e II e Vandellòs II deberán renovar a súa licenza en 2010, mentres que en 2011 conclúe a autorización de Ascó I e II e Cofrentes. En canto á central de Trillo, ten licenza ata 2014.\nDesde o Ministerio de Industria sinalouse que non hai unha postura contraria para alongar a vida das centrais nin tampouco a favor, xa que, en cada caso, dependerá do que diga o CSN.\nNun encontro celebrado a pasada semana revisáronse os incidentes máis relevantes, os resultados dos indicadores de funcionamento e as tendencias dos mesmos. Tamén se analizaron os plans específicos que xa se desenvolven nestes momentos nas plantas a requirimento do Consello de Seguridade Nuclear, que son adicionais aos que habitualmente levan a cabo.\nEntre eles destacan o plan Procura de Ascó para o reforzo da organización tras a liberación ao exterior de partículas radioactivas; o plan de acción pedido a Cofrentes tras dous sucesos de apertura de válvulas do circuíto primario e a finalización da implantación das modificacións derivadas da rotura de tubaxe do sistema de servizos esenciais de Vandellós II.\nAs empresas propietarias das nucleares comprometéronse na reunión a facer unha análise para cada unha das plantas e a establecer novos plans que reforcen os recursos e os investimentos nas áreas que se consideren necesarias.\nAs empresas propietarias comprometéronse a facer unha análise para cada unha das plantas e establecer novos plans que reforcen os recursos e os investimentos\nIsto último inclúe mantemento, formación de persoal, análise de experiencia operativa, renovación de equipos e dotación de persoais.\nTamén a pasada semana o ministro de Industria, Turismo e Comercio, Miguel Sebastián, reuniuse coa presidenta do Consello de Seguridade Nuclear, Carmen Martínez Ten. Ambos coincidiron en reforzar o bo funcionamento e a seguridade das plantas. Tras o encontro Sebastián tomou a decisión de convocar “aos presidentes de todas as empresas eléctricas o próximo 16 de setembro en Madrid para falar da xestión dos activos nucleares”. O ministro recoñeceu que “non podemos permitirnos nin un só incidente máis”.\nAs compañías eléctricas destinaron 242 millóns de euros ás centrais en 2007, o que representa un 24% máis que no ano anterior e case un 80% máis que no ano 2000. En concreto, o ano pasado, destinouse máis do 50% ás melloras e á adaptación dos requisitos regulatorios, nos que se inclúen protección ambiental programas de seguridade do persoal e seguridade nuclear. A estas cifras hai que unir o gasto anual do CSN, que en 2007 sumaba un orzamento de 43,8 millóns de euros.\nUnha dos investimentos máis significativos dos últimos anos é a implantación do novo sistema de refrixeración dos servizos esenciais de Vandellòs II, co fin de reducir a deterioración que sofren os equipos da central ao substituír a auga marítima por auga doce.\ncentrais inversiones-gl nucleares-gl próximos meses seguridade


Oleiros, 13 de febreiro de 2019-. Este sábado continúa o VI Ciclo de Música Voces Cálidas para noites de Inverno cun concerto do grupo Turma Caipira, no centro cultural A Fábrica, en Perillo, ás 20:30 horas. As entradas estarán á venda desde unha hora antes do inicio do espectáculo a un prezo de 2,50 euros.\nA banda formada por Marga Ramos na voz, Fran Castro no piano, Quique Alvarado no baixo e Samuel Pérez na batería, vai presentar o seu primeiro traballo discográfico Bellis Silvestris, no que sacan á luz as súas propias composicións e afondan nas súas inquedanzas, o amor, a introspección e a necesidade de coñecer e confluír no universo infinito da música brasileira. O apaixonamento pola música popular brasileira foi o motor de arranque para este cuarteto que xurdiu na Coruña en 2009.


asennadas » Conexión a Internet con móbil e USB\nTiven que facelo onte por primeira vez, conectarme a Internet desde o meu portátil empregando o meu teléfono móbil e un cabo USB. Todo grazas a goretoxo que o explica nesta entrada, á vez sianlando estoutra fonte.\nA secuencia é a seguinte:\n1.- Instala o paquete wvdial e edita como ‘root’ o arquivo /etc/wvdial.conf con estas liñas, adecuadas para as operadoras Vodafone, Simyo, Yoigo:\nSDN = 0\n#Phone = *99**1*1#\n##Phone = *99***1#\n2.- Conecta o móbil ao portátil empregando o cabo USB. Nese intre elixín a opción “PC Suite” que me amosa o Nokia E65. Executo nun terminal:\n3.- Conecto á operadora que teña tal como así:\n4.- Desconecto premendo á vez as teclas Ctrl e C (Ctrl-C).\nUn dos posibles axustes a facer pode vir do dispositivo que sexa recoñecido polo teu equipo. No meu e no dos artigos fonte desta entrada é /dev/ttyACM0.\nEn canto ás tarifas… hai que negocialas e logo elixir conexión “Dual” (UMTS/GSM) no móbil.\nPor certo, podes seguir recibindo chamadas ao móbil 😉\n2 ResponsesConexión a Internet con móbil e USB to “”\nRN69, on Outubro 1st, 2008 at 2:32 p.m. Said:\nJoer ben fácil e sinxelo!!! vamos isto faino calquera…\nRoberto Brenlla, on Outubro 1st, 2008 at 2:52 p.m. Said:\nSi, ben fácil para unha multinacional ou operadora de telefonía-internet-… Copiar o seu script correspondente e poñerle unha interface gráfica que diga “conecte” e “desconecte”. Só iso! Pois nada meu, nin iso fan. Temos que vir uns super-hackers-que-te-cagas-de-la-muerte a facer o que elas non saben-queren facer 😀\n« 3° Encontro Nacional do BrOffice.org Migración ou Evolución? »


Reymarplast - OS RENOVE DA XUNTA A PROL DA EFICIENCIA ENERXÉTICA EVITAN A EMISIÓN DE 2.800 TONELADAS DE CO2 E PERMITEN MOBILIZAR 30 MILLÓNS EN INVESTIMENTOS\nEconomía e Industria puxo en marcha 5 Plans Renove: Electrodomésticos, Fiestras, Vehículos Eficientes, Climatización e Iluminación Interior.\nOs programas contan cun orzamento conxunto de 6,4 millóns de euros, cos que se prosegue a aposta pola eficiencia e o aforro enerxético.\nO Renove de Fiestras permitirá desenvolver actuacións en 2.500 fogares galegos, o de Climatización suporá a substitución de 1.200 equipos e o de Iluminación Interior beneficiará a 250 vivendas ou edificios da Comunidade.\nNo caso do Plan de Vehículos Eficientes facilitará a adquisición de preto de 300 vehículos enerxéticamente máis eficientes.\nSantiago, 28 de decembro de 2011.- A Consellería de Economía e Industria, a través do Instituto Enerxético de Galicia (Inega), activou durante este 2011 un total de cinco Plans Renove destinados a fomentar o aforro e a eficiencia enerxética, como ferramentas para axudar á reactivación dos sectores clave da economía galega. As actuacións supoñen unha destacable mellora ambiental e enerxética. Así, os plan sumarán un aforro de 14.695 MWh ao ano, evitándose a emisión á atmosfera de máis de 2.800 toneladas de CO2. Ademais, para estes cinco programas –Electrodomésticos, Fiestras, Vehículos Eficientes, Climatización e Iluminación Interior-, o departamento que dirixe Javier Guerra dispuxo un orzamento conxunto de 6,4 millóns de euros, co que se están a mobilizar preto de 30 millóns de euros de inversión. Deste xeito, a Consellería prosegue a súa aposta pola eficiencia e o aforro enerxético.\nTodas estas actuacións contribúen á dinamización da económica galega, destacando especialmente a súa influencia nos sectores da edificación e do transporte. O primeiro deles vese potenciado directamente polo desenvolvemento de tres plans: Fiestras, Climatización e Iluminación interior. A través deles, a Consellería non só fomenta a substitución de fiestras ou equipos de calefacción e iluminación por outros máis eficientes, senón que promove a xeración dun investimento asociado nesta industria próximo aos 16 millóns de euros. Así, o Plan Renove de Fiestras permitirá desenvolver actuacións en 2.500 fogares galegos; o de Climatización suporá a substitución de 1.200 equipos; e o de Iluminación Interior beneficiará a 250 vivendas ou edificios da comunidade –o ano pasado rexistráronse máis de 50.000 cambios entre lámpadas, balastos e outras actuacións-. Mentres que o Plan de Vehículos Eficientes, pola súa banda, facilitará a adquisición de preto de 300 vehículos enerxéticamente máis eficientes.


Orgullosos de ler – InnovArte Educación Infantil\nOrgullosos de ler\ninnovarteinfantil 10/04/2012 ContArte\nBolonia, primeira parada. Cando programamos esta viaxe de estudo, pensamos que poderíamos chegar aos últimos días da Feira do Libro Infantil de Bolonia, unha das máis importantes citas internacionais da edición para nenos, logo, por un acurtamento da súa duración vimos que non era posible, o que non sabíamos é que ao longo de toda a primavera tiña lugar a Fieri di leggere, un evento iniciado no ano 2000, coincidindo coa distinción de Bolonia como capital cultural europea.\nA Fieri di Leggere é unha festa para todos, con mostras, encontros con autores/as, lecturas e obradoiros, baixo o lema “Orgullos de ler”. Esténdese a toda a provincia, e participan museos, bibliotecas, espazos expositivos, editoras, escolas, etc. O que se pretende é o contacto dos pequenos lectores con todo aquilo que rodea o libro. Nesta ocasión, con motivo do bicentenario do nacemento de Charles Dickens, organizouse unha programación de eventos que atravesa a linguaxe da literatura, das artes figurativas e cinematográficas.\nPercorrer Bolonia nestes días é unha invitación á lectura de libros infantís, en calquera librería atopamos en primeiro lugar os libros dedicados aos nenos- nós, non nos puidemos resistir a mercar algúns-, en calquera rúa hai un local que realiza actividades relacionadas cos nenos e os libros, e entre outras destacamos:\n-A “Mostra de ilustradores”, na que 72 artistas de 60 países ofrecen unha panorámica global das tendencias máis innovadoras no ámbito da ilustración para nenos. Disto cómpre falar máis polo miúdo, porque, sen restarlle importancia á calidade das propostas creativas e plásticas, habería moito que dicir canto á súa sintonía cos gustos dos máis pequenos. Se ben como admiradoras da arte contemporánea nos gustaron, como seleccionadoras de libros para nenos e nenas, teríamos moito que obxectar. Como adultas podemos ver a influenza da banda deseñada, da estética manga, da arte povera, ou da ilustración clásica. Cabería preguntarse canto hai de produto de consumo, canto hai de negocio, canto da busca sen límites da novidade por novidade, e canto de coñecemento do que Alain Serres denomina “espírito da infancia”. En calquera caso, as editoras saben ben a diferenza entre prestixio e ventas. Volveremos sobre isto.\n-“Bestiario accidentale”, sobre o traballo de Guido Scarabottolo.\n-O “ABC dei colori”, unha mostra sobre libros de actividades que permiten descubrir o universo cromático,e as clasificacións de cores (primarios, secundarios, cálidas, frías), gradacións e escalas de cores.\n-“La trilogia del limite” de Suzy Lee no MAMbo (Museo d´Arte Moderna di Bologna), na que se fai un percorrido polo traballo da ilustradora de “La ola”, “El espejo” e “La sombra”.\n-“ABCDEFGHIJKLMNOPQRSTUVWXYZ”, unha revisión da exposición xa realizada no ano 2000 sobre o alfabeto.\n-“Sole, Terra, Acqua e vento: un´energia da leoni”, unha mostra sobre a declaración da ONU coa que se trata de sensibilizar aos máis pequenos sobre fontes alternativas e accións de futuro para salvar o planeta.\n-“Ler o álbum ilustrado”, unha mostra didáctica que atravesa o funcionamento, regras internas, características e proceso creativo desde novo produto editorial.\n-“Intervalo de poesía”, celebra a natureza, o verde, as árbores, as plantas, as hortas e os xardineiros da poesía.\nRecomendamos botarlle unha ollada ao programa, e ao blog no que van recollendo as distintas accións que se desenvolven de marzo a xuño con motivo da Fieri di leggere, porque se poden tomar moitas ideas de libros, e de accións conxuntas de fomento da lectura.\nfomento lectura,literatura infantil,Pistoia\nAnterior Escolas de Pistoia e San Miniato\nSeguinte Lecturas italianas e musicais


Ábrese o prazo de licitación para a ampliación do mercado do Rosal - Comarcas na Rede\nHomeBaixo MiñoO RosalÁbrese o prazo de licitación para a ampliación do mercado do Rosal\nA presentación de solicitudes remata o 14 de outubro e o orzamento da obra é de case 380.000 euros\nO Concello do Rosal anuncia que o prazo de licitación para a mellora e ampliación do Mercado de Abastos xa está aberto. As entidades interesadas poden presentar a súa solicitude ata o vindeiro 14 de outubro a través do Portal de Contratación do Estado (PLACE). A intervención, que conta cun orzamento de case 380.000 euros, mellorará as infraestruturas actuais e creará un espazo de degustación e de restauración que dotará doutro enfoque ao espazo.\nAs melloras consistirán na creación dunha maior zona de degustación con novas mesas, cadeiras e taburetes, e na construción de dúas xardineiras, unha na terraza da planta superior, e outra no patio da planta inferior. As obras deben ter unha duración de 10 meses e farán do espazo un lugar “cómodo, sostible, e eficaz para degustar os produtos locais incorporando toda a vertente culinaria asociada”, destaca a rexedora.\nA ampliación camiña na liña dos mercados de excelencia marcados pola propia Xunta de Galicia pola que se aposta por dotar aos mercados de proximidade dun valor engadido converténdoos en epicentro culinario, de degustación e restauración. Deste xeito xérase un espazo de lecer e convivencia para a toda a veciñanza coa posibilidade de realizar actividades de diversa índole no seu interior. Con estas melloras o Concello rematará o seu proxecto para dotar o mercado, construído en 1954, dunha imaxe totalmente renovada e moderna, facéndoo máis confortable e atractivo para os e as comerciantes, e os rosaleiros e rosaleiras que busquen un espazo para mercar e desfrutar do produto local.


Biblioteca de Leirado: 10 DE DECEMBRO: DÍA DOS DEREITOS HUMANOS\nEstivo connosco Mari Carmen, e trouxo con ela a Conchi e Fito, de "Solidariedade Galega co Pobo Saharaui". Contáronnos moitas cousas que non sabiamos, nin imaxinabamos, sobre as condicións de vida nos campamentos de refuxiados, sobre os motivos polos que están así.\nA algúns e algunhas soltóusenos unha bágoa.\nTal vez agora valoraremos máis as cousas que temos.\nGracias aos tres pola vosa colaboración e parabéns por ser unhas persoas tan SOLIDARIAS.\nTamén soubemos o que é o Bubisher, un proxecto ao que imos aportar unha pequena colaboración, xunto con moitas Bibliotecas Escolares Galegas: un fermoso album ilustrado:\nEsta é unha das súas páxinas: aí queda para pensar...\nEtiquetas: conversas, dereitos humanos, libros


CRTVG Letras Galegas 2020 – CRTVG Letras Galegas\nA CRTVG é socia do Pacto Mundial das Nacións Unidas e encadra as súas accións de Responsabilidade Social Corporativa no marco dos Obxectivos de Desenvolvemento Sustentable (ODS) de Nacións Unidas. Esta nova acción que a CRTVG pon en marcha arredor do Día das Letras Galegas 2020 enmárcase dentro do ODS número catro que fai referencia a unha Educación de Calidade.\nRicardo Carvalho Calero é unha das figuras máis relevantes da cultura galega da segunda metade do século XX, e tamén está considerado o ideólogo do reintegracionismo lingüístico.\nEste ano dedicouse o Día das Letras Galegas a Ricardo Carvalho Calero, coincidindo este 2020 como o 110º aniversario do seu nacemento e o 30º do seu pasamento.\nQue máis deberiamos saber del? Alba Mancebo explícanos cinco curiosidades da súa biografía nesta peza audiovisual.\nRicardo Carvalho Calero a través da súa obra\nNeste vídeo, a xornalista Bea Gutiérrez fai un repaso dalgunhas das obras máis representativas do escritor e filólogo ferrolán. Carvalho Calero escribiu narrativa, poesía, ensaio e teatro, sendo a poesía o xénero co que máis se chegou a identificar.\nTamén foi o autor da primeira novela escrita en galego publicada despois da Guerra Civil, A xente da barreira (1950), que marcou o inicio da narrativa galega de posguerra.\nCarvalho Calero en #cultura365\nEspecial Carvalho Calero Día das Letras Galegas 2020\nCarvalho na Galiza\n‘Galegos de honra’: Ricardo Carvalho Calero\n‘A trabe de Ouro’: Ricardo Carvalho Calero\nCarvalho Calero no Diario Cultural\nEscoitamos as voces novas da poesía galega\n(O Carril, Vilagarcía de Arousa, 1996) é poeta e estudante de Filoloxía na Universidade de Santiago de Compostela. Acadou o primeiro premio de poesía da XLII edición dos Premios Minerva e publicou textos nas revistas Dorna e Grial.\n(Baltar, A Pastoriza, 1992) é poeta e odontólogo. Con 17 anos gañou o premio Minerva de poesía e, tres anos despois, o II Premio de Poesía Díaz Jácome (2012), entre outros recoñecementos. A súa última obra, Ultramarino, foi publicada no ano 2017.\n(Ourense, 1989) é poeta e investigadora en poesía contemporánea. Publica textos de creación e recensións nas revistas Grial, Luzes, Tempos Novos e Dorna, e é colaboradora da Radio Galega. Os seus poemas foron traducidos para o castelán, o grego, o inglés e o portugués. Na actualidade, encárgase do John Rutherford Centre for Galician Studies, da Universidade de Oxford.\n(Marín, 1985) é escritora e licenciada en Xornalismo. Ten un mestrado en Cooperación Internacional e outro en Filosofía Práctica. Publicou, entre outras obras, Clementina (2016), Os lobos na casa de Esaú (2017) e Claus e o alacrán (2018).\n(Escairón, O Saviñao, 1987) é poeta e licenciada en Filoloxía Galega pola USC. Publicou poemas en revistas literarias como A Caramuxa, A ciegas, Dorna e Xistral e impartiu obradoiros de escritura creativa. No ano 2019 conseguiu o Premio de Poesía Fiz Vergara por Mamá pelícan\n(Rianxo, 1995) é graduada en Xornalismo e ten un mestrado en Estudos Comparativos de Literatura, Arte e Pensamento pola Universitat Pompeu Fabra. En 2015 gañou o Torneo de Poesía Recitada Ferve a Lingua. A súa obra O xiro obtivo, en 2018, o V Premio de Poesía Gonzalo López Abente.\n(Taragoña, Rianxo, 1987) é poeta e licenciado en Filoloxía Inglesa pola USC. As súas primeiras escrituras foron publicadas en revistas como Dorna, Andar 21 ou Nova Ólisbos. En 2018 publicou o poemario A vida salvaxe.\n(Vigo, 1984) é poeta e licenciada en Filoloxía Galega. Filla do escritor Xosé Luis Méndez Ferrín e Moncha Fuentes, o seu labor poético comezou na revista cultural A Caramuxa no ano 2000. En 2019 foi galardoada co premio do V Certame de Poesía Rosalía de Castro de Padrón coa súa obra O corazón pronúnciase extenso.\n(Mazaricos, 1994) é poeta e escritor. Algúns dos seus textos foron publicados en A Bacana, Clarín, Grial, Luzes, PlayGround, Waxwing ou Dorna; e traducidos ao español, inglés, francés e portugués. O seu libro Lumes (2017) foi galardoado co Premio Fervenzas Literarias ao mellor libro de poesía.\n(Cuntis, 1999) é poeta e estudante de Filoloxía Galega na Universidade de Santiago de Compostela. En 2019 gañou o premio de poesía Pérez Parallé co poemario Deriva.\n#DígochoEu Especial Reintegracionismo\nA páxina da Real Academia Galega ofrece unha extensa escolma de artigos sobre a vida, obra e influenza de Antonio Fraguas\nO Padroado do Museo do Pobo Galego ten como obxectivos investigar, conservar, divulgar,\ndefender e promover a cultura galega\nen todos os seus eidos\nPrograma de actos oficiais\nInformación sobre os actos conmemorativos arredor do día 17 de maio, con especial atención ás actividades desenvolvidas no eido educativo